**ΕΡΤ2 – Ενημερωτικό σημείωμα προγράμματος**

**Σας ενημερώνουμε ότι στο πρόγραμμα της ΕΡΤ2 τα ξένα ντοκιμαντέρ, στη ζώνη των 13:00, έχουν ως εξής:**

**ΔΕΥΤΕΡΑ 2/6/2025, στις 13.00: Γκόρντον Ράμζι: Σε αχαρτογράφητα νερά – Γ΄ Κύκλος (Gordon Ramsay - Uncharted) (Ε) Κ8 WEBTV GR ERTflix**

**Σειρά ντοκιμαντέρ, παραγωγής ΗΠΑ 2020**

Ο διάσημος σεφ **Γκόρντον Ράμζι** βρίσκεται σε γαστρονομική αποστολή, καθώς βουτά, ψαρεύει και αναζητεί τροφή σε όλο τον κόσμο.

Πιάνει κροταλίες με το χέρι στο Τέξας, πολεμά με τα κύματα και ψαρεύει μύδια στην Πορτογαλία.

Σ’ αυτή την περιπέτεια, επίσης, πιάνει αστακούς στο Μέιν, δοκιμάζει αλκοόλ στα βουνά Σμόκι, κάνει ραπέλ για γαρίδες στο Πουέρτο Ρίκο, φτιάχνει ψωμί στην ηφαιστειογενή άμμο της Ισλανδίας, παλεύει με χέλια στην Κροατία και σκαρφαλώνει σε βράχια για βουτυροσκώληκες και μυρμήγκια μελιού στο Μεξικό.

**(Γ΄ Κύκλος) - Eπεισόδιο 8ο: «Οαχάκα – Μεξικό»**

Ο σεφ **Γκόρντον Ράμζι** εξερευνά την **Οαχάκα,** τη γαστρονομική πρωτεύουσα του **Μεξικού** και επιχειρεί ν’ ανακαλύψει τα μυστικά του μόλε.

Θα καταρριχηθεί από γκρεμούς αναζητώντας βρώσιμα έντομα, θα κόψει αγαύη με μια ματσέτα και θα μάθει την τέχνη του μόλε από μια αυθεντία, προτού αναμετρηθεί μαγειρικά με την κορυφαία Μεξικανή σεφ, **Γκαμπριέλα Κάμαρα.**

**ΤΡΙΤΗ 3/6/2025, στις 13.00: Γκόρντον Ράμζι: Σε αχαρτογράφητα νερά – Γ΄ Κύκλος (Gordon Ramsay - Uncharted) (Ε) Κ8 WEBTV GR ERTflix**

**Σειρά ντοκιμαντέρ, παραγωγής ΗΠΑ 2020**

**(Γ΄ Κύκλος) - Eπεισόδιο 9ο: «Άνω Χερσόνησος Μίσιγκαν»**

Ο σεφ **Γκόρντον Ράμζι** ταξιδεύει στην **Άνω Χερσόνησο του Μίσιγκαν,** όπου ανακαλύπτει τα γαστρονομικά στολίδια που προέρχονται από τους ανθρακωρύχους.

Ο Γκόρντον βουτά στη Λέικ Σουπίριορ αναζητώντας λότες σε ναυάγια, περιηγείται στο δάσος για να κυνηγήσει ξυλόκοτες και βοηθά έναν μοναχό να χτίσει έναν φράχτη για τις βατομουριές και τις μαρμελάδες του.

Πρέπει να ανακαλύψει όλα τα μυστικά της Άνω Χερσονήσου για να νικήσει τον σεφ **Τζέιμς Ριγκάτο** και να εντυπωσιάσει τους ντόπιους Γιούπερ, αλλιώς θα του κολλήσουν για πάντα το παρατσούκλι «τρολ».

**ΤΕΤΑΡΤΗ 4/6/2025, στις 13.00: Γκόρντον Ράμζι: Σε αχαρτογράφητα νερά – Γ΄ Κύκλος (Gordon Ramsay - Uncharted) (Ε) Κ8 WEBTV GR ERTflix**

**Σειρά ντοκιμαντέρ, παραγωγής ΗΠΑ 2020**

**(Γ΄ Κύκλος) - Eπεισόδιο 10ο (τελευταίο): «Φινλανδία»**

Ο σεφ **Γκόρντον Ράμζι** εξερευνά τη χώρα του ήλιου του μεσονυκτίου και τους αχανείς υγρότοπους της **Λαπωνίας** στη βόρεια **Φινλανδία** στο απόγειο του καλοκαιριού, για να μάθει τα γαστρονομικά μυστικά της.

Παίζει ποδόσφαιρο σε βάλτο, διασχίζει ορμητικά ρεύματα σε βάρκα, ψαρεύει κορήγωνους και μαγειρεύει μέσα σε σάουνα. Αφού δοκιμάσει ακαθαρσίες κατραμιού και μυρμηγκιών και κάνει τροφηλασία σε βάλτους, αναμετριέται με τον σεφ **Κιμ Μικόλα,** βραβευμένο με Μισελέν, ετοιμάζοντας ένα πλούσιο γεύμα δίπλα στο ποτάμι.

**ΠΕΜΠΤΗ 5/6/2025, στις 13.00: Οι φανταστικές γεύσεις του Έινσλι - Α΄ Κύκλος (Ainsley's Fantastic Flavours) (Ε) Κ8 WEBTV GR ERTflix**

**Σειρά ντοκιμαντέρ, παραγωγής Ηνωμένου Βασιλείου 2023**

Για τον πιο ευτυχισμένο σεφ της Βρετανίας όλα έχουν να κάνουν με τη χαρά της γιορτής. Και στη σειρά «Οι φανταστικές γεύσεις του Έινσλι», ο **Έινσλι Χάριοτ** διασχίζει το Ηνωμένο Βασίλειο για να ετοιμάσει νόστιμα πιάτα αντάξια εορτασμού.

Είτε πρόκειται για πάρτι αρραβώνων, δείπνο επετείου ή μπάρμπεκιου στην παραλία με φίλους, ο Έινσλι είναι αποφασισμένος να το κάνει ένα απολαυστικά αξέχαστο γεγονός.

Προμηθεύεται τα πιο φρέσκα τοπικά προϊόντα, στέλνει διάσημους σεφ σε αποστολή για να αναζητήσει μακρινές γεύσεις και σερβίρει συνταγές που αρέσουν σε όλους, με το χαρακτηριστικό του στιλ.

Επιπλέον, κάθε επεισόδιο περιλαμβάνει ευφάνταστες επιλογές πρωινού, μεσημεριανού και βραδινού που μπορούν να προσαρμοστούν για οποιονδήποτε αριθμό πεινασμένων καλεσμένων.

**(Α΄ Κύκλος) – Eπεισόδιο 1ο: «Μπαχαρικά» (Spicy)**Στο πρώτο επεισόδιο, ο σεφ **Έινσλι Χάριοτ** διερευνά τη δύναμη των **μπαχαρικών.**

Αρχίζει με ένα πιάτο ιδανικό για μπραντς: το σακσούκα με ρας ελ χανούτ.

Η σεφ **Τουί Φαμ** αναζητεί στις αγορές έμπνευση για το κοτόπουλο φο και ο **δρ Ραντζ** μαγειρεύει στην κουζίνα βουτυράτο κοτόπουλο με ρύζι με κουρκουμά και γιαούρτι με μάνγκο και δυόσμο.

Τέλος, ο Έινσλι προσθέτει μια πικάντικη νότα σε ένα βρετανικό πιάτο: τη μεξικάνικη πίτα του βοσκού με τσίλι και πικάντικα φασολάκια και καλαμπόκι.

**ΠΑΡΑΣΚΕΥΗ 6/6/2025, στις 13.00: Οι φανταστικές γεύσεις του Έινσλι - Α΄ Κύκλος (Ainsley's Fantastic Flavours) (Ε) Κ8 WEBTV GR ERTflix**

**Σειρά ντοκιμαντέρ, παραγωγής Ηνωμένου Βασιλείου 2023**

**(Α΄ Κύκλος) – Eπεισόδιο 2ο: «Φρουτένιες γεύσεις» (Fruity)**

Ο σεφ **Έινσλι Χάριοτ** επιστρέφει στην κουζίνα του, εξερευνώντας αλμυρές και γλυκές φρουτένιες γεύσεις.

Αρχίζει με το πιο σημαντικό γεύμα της ημέρας, το πρωινό και ετοιμάζει στα γρήγορα ένα κράνακαν με φρούτα και γκραανόλ και ένα σμούθι με τροπικά φρούτα.

Στο μεταξύ, η σεφ **Έιπριλ Τζάκσον** κάνει θαύματα με μπανάνες πλαντέιν.

Ο ηθοποιός και κωμικός **Τζον Τόμσον** φτιάχνει ένα κλαφουτί με κεράσια και τέλος, ο Έινσλι κλείνει το επεισόδιο φτιάχνοντας χοιρινή μπριζόλα και μήλα στο τηγάνι με σάλτσα μίσο και μηλίτη.

**ΔΕΥΤΕΡΑ 9/6/2025, στις 13.00: Οι φανταστικές γεύσεις του Έινσλι - Α΄ Κύκλος (Ainsley's Fantastic Flavours) (Ε) Κ8 WEBTV GR ERTflix**

**Σειρά ντοκιμαντέρ, παραγωγής Ηνωμένου Βασιλείου 2023**

**(Α΄ Κύκλος) – Eπεισόδιο 3ο: «Τυρί» (Cheese)**

Σήμερα, ο σεφ **Έινσλι Χάριοτ** θα μας δείξει πώς το τυρί δεν περιορίζεται μόνο σε αλμυρά πιάτα, φτιάχνοντας μικρά βασκικά τσιζκέικ με κομπόστα πορτοκαλιού.

Εκτός από ένα απολαυστικό κοτόπουλο, γεμιστό με τυρί Manchego (Μαντσέγκο) και τσορίθο, θα ετοιμάσει μαζί με την ηθοποιό **Donna Preston** τη δική της εκδοχή για φιλέτο σολομού.

Ενώ ο **Σαμ Χόλαντ** απογειώνει την απόλαυση με ένα πεντανόστιμο σουφλέ μακαρόνια.

**ΤΡΙΤΗ 10/6/2025, στις 13.00: Οι φανταστικές γεύσεις του Έινσλι - Α΄ Κύκλος (Ainsley's Fantastic Flavours) (Ε) Κ8 WEBTV GR ERTflix**

**Σειρά ντοκιμαντέρ, παραγωγής Ηνωμένου Βασιλείου 2023**

**(Α΄ Κύκλος) – Eπεισόδιο 4ο: «Γλυκά» (Sweet)**

Αποδεικνύοντας ότι οι γλυκές γεύσεις δεν είναι μόνο για τα επιδόρπια, αυτή την εβδομάδα ο σεφ **Έινσλι Χάριοτ** φτιάχνει μια τάρτα «tatin» από κολοκυθάκι βουτύρου με τσίλι της Ούρφα, καρύδια και τυρί φέτα.

Έπειτα από μια επίσκεψη στο αγαπημένο του αρτοποιείο, ο **Πολ Γιανγκ** παντρεύει τη γλυκιά γεύση της κανέλας με τη σοκολάτα στις υπέροχες τρούφες του.

Η ηθοποιός **Σάμια Λονγκσαμπόν** μοιράζεται ένα αγαπημένο οικογενειακό φαγητό, μαροκινό κοτόπουλο με γλυκό πλιγούρι, ενώ το τελευταίο πιάτο είναι μια λαχταριστή, γλυκιά απόλαυση—μια νόστιμη τάρτα με τζίντζερ που σίγουρα θα εντυπωσιάσει τους επισκέπτες.

**ΤΕΤΑΡΤΗ 11/6/2025, στις 13.00: Οι φανταστικές γεύσεις του Έινσλι - Α΄ Κύκλος (Ainsley's Fantastic Flavours) (Ε) Κ8 WEBTV GR ERTflix**

**Σειρά ντοκιμαντέρ, παραγωγής Ηνωμένου Βασιλείου 2023**

**(Α΄ Κύκλος) – Eπεισόδιο 5ο: «Φρέσκιες γεύσεις» (Fresh)**

Ο σεφ **Έινσλι Χάριοτ** τιμά τις φρέσκιες γεύσεις, αρχίζοντας την εκπομπή με σούπα με αρακά και δυόσμο, την οποία σερβίρει με τραγανή πανσέτα και ψημένο ψωμί με φρέσκα μυρωδικά και φέτα.

Ο **Άλντο Ζίλι** εξερευνά τον κόσμο της ντομάτας, προτού φτιάξει σπιτικά φετουτσίνι με σάλτσα με ντομάτες και κόκκινη πιπεριά.

Ο ποπ σταρ και ηθοποιός **Μάρτιν Κεμπ** μαγειρεύει ένα πιάτο με ψάρι, δηλαδή φιλέτο τόνου στο τηγάνι με πουρέ με φρέσκα κρεμμυδάκια και ψητές ντομάτες.

Αν ψάχνετε ένα φρέσκο επιδόρπιο, ο Έινσλι έχει το ιδανικό: καρπάτσιο ανανά με σιρόπι με φρούτα του πάθους, τσίλι και δυόσμο μαζί με παγωτό με καρύδα και λάιμ.

**ΠΕΜΠΤΗ 12/6/2025, στις 13.00: Οι φανταστικές γεύσεις του Έινσλι - Α΄ Κύκλος (Ainsley's Fantastic Flavours) (Ε) Κ8 WEBTV GR ERTflix**

**Σειρά ντοκιμαντέρ, παραγωγής Ηνωμένου Βασιλείου 2023**

**(Α΄ Κύκλος) – Eπεισόδιο 6ο: «Βότανα» (Herby)**

Σήμερα όλα τα πιάτα εστιάζουν στη δύναμη των **βοτάνων.** Ο σεφ **Έινσλι Χάριοτ** φτιάχνει ένα εκπληκτικό πιάτο για πρωινό: «huevos rancheros με φρέσκα βότανα και pico de gallo», δηλαδή «αβγά όπως στο ράντσο με υπέροχη πικάντικη σάλτσα ντομάτας».

Έπειτα από μια σύντομη βόλτα στην Τσάιναταουν, η σεφ **Τούι Φαμ** συνδυάζει βότανα με μια βιετναμέζικη σπεσιαλιτέ: τις τηγανίτες «bánh xèo».

Η ηθοποιός και δεινή μαγείρισσα **Λίσα Σνόουντον** μαγειρεύει «τηγανητό σκουμπρί με ζεστή ρυζοσαλάτα με βότανα».

Το τελευταίο πιάτο του Έινσλι είναι «σάντουιτς με ψάρι αλά Τρίνινταντ με μαγιονέζα με ταμάρινδο».

**ΠΑΡΑΣΚΕΥΗ 13/6/2025, στις 13.00: Οι φανταστικές γεύσεις του Έινσλι - Α΄ Κύκλος (Ainsley's Fantastic Flavours) (Ε) Κ8 WEBTV GR ERTflix**

**Σειρά ντοκιμαντέρ, παραγωγής Ηνωμένου Βασιλείου 2023**

**(Α΄ Κύκλος) – Eπεισόδιο 7ο: «Ανθώδεις γεύσεις» (Floral)**

Ο σεφ **Έινσλι Χάριοτ** γίνεται δημιουργικός χρησιμοποιώντας ανθώδεις γεύσεις: αρωματικά κεμπάπ κοτόπουλου και ρύζι με σαφράν, κακουλέ και ροδόνερο.

Η **Έιπριλ Τζάκσον** κάνει γευστική δοκιμή μ’ έναν ειδήμονα του ρούμι, προτού πειραματιστεί με ανθώδεις νότες στο κέικ της με μπανάνα και σταφίδες μουλιασμένες σε ρούμι, που σερβίρεται με κρέμα σαντιγί με ρούμι.

Η τραγουδίστρια **Έλα Έιρ** μαγειρεύει στην κουζίνα του Έινσλι ένα αρωματικό πιάτο με ρύζι, χοιρινό και δυόσμο και ο Έινσλι κλείνει το επεισόδιο μ’ ένα ντελικάτο μιλφέιγ με σύκα, ανθόνερο πορτοκαλιού και κελυφωτά φιστίκια.